Марко Ганчев
Поправителен изпит

chitanka.info

Каква е тая лятна пещ, Природо?

Четиресет и два по Целзий,

когато плазмата ни се разпада,

а въздухът пулсира като плазма.

Нали сме ти деца рождени,

а като мащеха ни хвърляш

в пещта на вещица стръвница.

След малко камъните, от които

пещта й е скрепена,

и те ще се превърнат в магма.

Аха, това е и целта ти —

планетата отново

да стане каша огнена.

Надяваш се, че следващия път,

когато магмата застине,

ще се покаже от блатата

по-сполучлива мислеща тръстика?

Слънцето спряло, сърдито пече…

2000

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.